Beridin

Beridin, dudur, dudar, duduk, sarai, tukas dan rotan tukas (Caryota mitis) ialah spesies palma yang tumbuh asli di kawasan-kawasan tropika Asia dari India ke selatan China hingga Java; spesies ini juga diperkenalkan di Florida dan sebahagian Afrika dan Amerika Latin. spesies ini asalnya digambarkan di Vietnam pada 1790. Di Florida, ia tumbuh di banggul dan kawasan hutan terusik.

Peristilahan 
Nama beridin () digunakan di Melaka dan Aceh.

Nama duduk () digunakan di Sabah.

Nama sarai digunakan di Indonesia.

Beridin dikenal dengan bermacam-macam nama setempat Nusantara lain, seperti:

 andudur (Btk.),
 risi (Palemb.),
 sarai, sukawung leutik, suwangkung leutik (Sund.),
 gĕnduru (Jw.),
 ghanduru (Mad.),
 bulang talang, bulang telang (Kalteng),
 panisi (Bug.).

Justus Karl Hasskarl berbeza pendapat dengan Heyne; menurutnya, selain beridin, spesies ini dikenal juga dengan nama sarowai, dan kalombu.

Botani 
Pokok beridin merumpun dan tumbuh mencapai tinggi 15 m, batangnya membentuk serabut hitam.

Daun 
Setangkai daun pokok terdiri daripada anak daun berbentuk sirip ekor ikan yang banyak dan disusun berturut-turut. Panjang seluruh daunnya berukuran , tumbuh menyebar, dan memanjang ke atas dengan warna hijau berkilauan. Anak-anak daun berukuran , berbentuk miring agak runcing dan bergerigi. Bahagian atas daun, terlebih tepinya, tumpul, dan bergerigi.

Bunga 
Jambaknya malai yang tergantung, muncul dari bawah daun atau keluar dari tengah-tengah batang. Perbungaannya tergolong sebagai bulir yang bertandan dan bercabang, dan perbungaan pertama tumbuh di dekat hujung batang, dan perbungaan lebih muda yang lain tumbuh di bawah batang secara teratur dan berturut-turut. Bunga jantan berjumlah banyak, panjangnya ¼ inci, berwarna merah daging dengan titik merah. Bunga kecilnya berbentuk cawan yang terdiri daripada 8 kelopak. Sedangkan itu, sulur bunga berjumlah banyak, dan tangkai sarinya berkumpul pada dasar bunga. Bunga betina mekar hampir bersamaan dengan bunga betina. Warna bunga ungu hingga merah kecoklatan.

Buah 
Buahnya berdiameter ½ inci, bulat, berwarna merah dan menjadi merah tua sewaktu tua. Daging buah rapuh, dan agak berserabut. Biji berbentuk bulat. Buah, batang dan daun mengandungi kristal oksalat yang menyebabkan gatal di kulit dan mata yang menghilang perlahan secara sendirinya selama 12 jam.

Taburan dan habitat 
Beridin dapat dijumpai di Semenanjung Melayu, Jawa (terutama di bawah ketinggian 1300 mdpl dan bahagian timur), dan Sulawesi Utara. Di Kalimantan, ada tumbuhan mirip beridin dengan anak daun yang lebih tebal dan besar, dan bentuknya cekung. Beridin dapat dijumpai di hutan-hutan dataran rendah, umumnya menempati tempat yang tak terlalu terbuka.

Di luar Indonesia, beridin tumbuh di Burma, Arakan di selatan, Pulau Pinang, dan Kepulauan Andaman. Kerchove de Denterghem–dikutip oleh E. Blatter (1913)–berpendapat bahawa tumbuhan ini berasal dari Tibet, dan Tanah Melayu. Tapi, E. Blatter tidak pernah mendapati tumbuhan ini berhasil diamati di Tibet.

Manfaat 
Dalam perubatan tradisional, ia digunakan bagi mengubati mereka yang terkena santau.

Sebagai sumber makanan 
Tumbuhan ini juga dibuat tepung putih dengan sifat yang menyerupai sagu di Sarawak (di tempat inilah Beccari menemukan tumbuhan ini), Bangka-Belitung, dan Semenanjung Melayu. Walaupun rasanya agak pahit, ia tetap dimakan terutamanya saat kekurangan bekalan makanan..

Lainnya 
Daripada batangnya yang besar, hitam, dan kuat, ia digunakan sebagai roda. Masyarakat Palembang mengeringkan serat batangnya untuk dijadikan semacam kain yang berspan bagi menutup badan pencuri pada zaman dahulu apabila hendak mencuri. Ia dapat juga digunakan sebagai tanaman hiasan.

Lihat juga 
 Senarai pokok

Rujukan 
Dudar